Държавен вестник, бр. 81, 2009 г., стр. 23

БРОЙ  81	
Д Ъ Р Ж А В Е Н  В Е С Т Н И К 	
СТР.  23  
1.2. Изисквания за входящо квалификационно 
равнище или професионален опит
За обучение по професията „Биотехнолог“ с 
придобиване на трета степен на професионална 
квалификация не се изисква обучаваните да 
притежават по-ниска степен на професионална 
квалификация по професии от професионално 
направление „Химични продукти и технологии“ 
или професионален опит по професии от про­
фесионалното направление.
2. Описание на професията
2.1. Трудови дейности, отговорности, лич­
ностни качества, особености на условията на 
труд, оборудване и инструменти, изисквания 
за упражняване на професията, определени в 
законови и подзаконови актове (здравословно 
състояние, правоспособност и др.)
Биотехнологът с трета степен на професио­
нална квалификация работи с машини, апарати 
и уреди съобразно етапите и режимите на техно­
логичната схема. Той осъществява непрекъснат 
контрол и обслужване на работните процеси. 
Работата на биотехнолога е свързана с при­
емане, подготовка и съхраняване на суровини, 
материали и биоагенти. Същите се прилагат в 
различни биопроизводства, водещи до получаване 
на традиционни или нови биопродукти с високо 
качество и добив или екологосъобразен биоефект 
(пречистване на води и пр.). Биотехнологът може 
да провежда физични, химични, биохимични и 
микробиологични анализи в биопроизводства­
та, в индустриални области като химическа и 
хранително-вкусова промишленост, защита на 
околната среда и в селското стопанство. 
Биотехнологът поема отговорност за органи­
зирането и осъществяването на дейностите на 
малък екип в производството, лабораторията или 
в научноизследователски център. В съответния 
етап от технологичната схема биотехнологът 
отговаря за въвеждането, поддържането и извеж­
дането от работен режим на конкретната инста­
лация в производствения цех. Той отговаря и за 
обзавеждането и работата във физикохимична, 
биохимична и микробиологична лаборатория 
при анализи на суровини, материали и продук­
ти, както и при подготовката и съхраняването 
на биоагенти. 
За успешното упражняване на професията 
биотехнологът трябва да притежава чувство на 
отговорност, концентрация на вниманието и 
наблюдателност, дисциплинираност, прецизност 
при извършване на анализите, умения за работа 
в екип, спазване на принципите на професио­
налната етика и култура на общуването.
В промишлени условия биотехнологът: 
 
• приема и подготвя вода, въздух (за аеробни 
процеси), хранителни среди (включително 
преработка на субстрати до асимилируеми 
компоненти), биоагенти, оборудване и 
помещения; 
 
• извършва култивиране (пропагация), 
биотрансформации или биокатализ чрез 
биоагенти (ензими, микроорганизми, рас­
тителни и животински клетки и тъкани) в 
биореактори до краен продукт или ефект;
 
• изолира и пречиства биопродукти;
 
• концентрира, формова, суши и пр. био­
продуктите;
 
• дозира, пълни, затваря, опакова, етикетира, 
палетизира и пр. готовия продукт;
 
• съхранява и експедира биопродуктите.
Работата на биотехнолога обхваща анализ и 
контрол на качеството на суровини, на междин­
ни и крайни продукти, подготвя стандартни и 
специфични разтвори, хранителни среди, мик­
роскопски препарати и биоагенти. Провежда 
микробиологичен и биотехнологичен контрол на 
суровини, материали, биоагенти и биопродукти. 
Проверява и спазва санитарно-хигиенните норми 
в производствените помещения и лаборатории. В 
биотехнологичните лаборатории и производства 
биотехнологът спазва стриктно правилата и стан­
дартите за работа със съответните материали и 
оборудване, санитарно-хигиенните изисквания 
и тези за работно облекло. 
Биотехнологът провежда количествени и 
качествени анализи и изпитвания, като използ­
ва подходящи лабораторни методи и оборуд­
ване – със стандартни клетъчни култури при 
асептични условия за целите на качествения 
контрол, при изследвания за разработване на 
продукти и при производство в областта на био­
технологиите. Той трябва да разбира принципите 
на работа на прибори, апарати, оборудване, да 
следи за тяхната техническа изправност и да 
работи безопасно с тях. Уменията да обслужва 
апаратурата и оборудването в съответното про­
изводство са важни за качественото изпълнение 
на трудовите дейности. Биотехнологът трябва да е 
в състояние да използва голямо разнообразие от 
методи за наблюдение върху биотехнологичните 
процеси и да предприема действия в зависимост 
от нивото на своята компетентност. 
Професионалната реализация на лицата, 
придобили трета степен на квалификация по 
професията „Биотехнолог“, може да се осъществи 
в следните области: 
 
• фармация и медицина; производство на 
антибиотици, пробиотици, витамини, вак­
сини, хормони, интерферони, алкалоиди; 
 
• хранително-вкусова промишленост; произ­
водство на пиво, вино, оцет, млечнокисели 
продукти, хляб, закваски, протеини, по­
лизахариди, органични киселини, добавки 
(подсладители, консерванти, и др.) и пр.;
 
• химическа промишленост; производство на 
органични разтворители, горива и матери­
али; по-важни разтворители са алканоли, 
алдехиди, кетони и др. ректифицирани 
продукти на ферментации; микробен син­